text: عوامی نمائندگی ایکٹ 1951 میں کی گئی ترامیم ، جو انتخابات اور دیگر متعلقہ قوانین (ترامیم ) ایکٹ 2003 کے مطابق عمل میں لائی گئی اور اس کے تحت جن قواعد وضوابط کی مشتہری عمل میں آئی ، ان کے تحت تسلیم شدہ سیاسی پارٹیوں کو اب الیکٹرانک میڈیا پر مساویانہ انداز میں وقت شئیر کرنے کی سہولت قانونی بنیادوں پر فراہم کی گئی ہے ۔ عوامی نمائندگی ایکٹ 1951 کے تحت دفعہ 39 اے میں جو تشریح شق اے کے تحت کی گئی ہے اور اس میں جو اختیارات تفویض کئے گئے ہیں ، ان کا استعمال کرتے ہوئے مرکزی حکومت نے اپنی جانب سے ان تما م براڈ کاسٹنگ میڈیا کو جو کلی طور پر یا جزوی طور پر مرکزی حکومت کی جانب سے فراہم کردہ سرمائے کے زیر اختیار یا زیر ملکیت ہیں جیسے کہ اس دفعہ میں الیکٹرانک میڈیا کا ذکر کیا گیا ہے ، ایک حکم نامہ جاری کیا ہے۔ لہذا انتخابی کمیشن نے فیصلہ کیا ہے کہ مذکورہ اسکیم کی توسیع مساویانہ بنیادوں پرٹائم شئیرنگ کے لئے پرسار بھارتی کارپوریشن کے توسط سے الیکٹرانک میڈیا پر بھی کی جائے تاکہ چھتیس گڑھ ، مدھیہ پردیش اور میزورم کی ریاستی قانون ساز اسمبلیوں کے لئے آئندہ منعقد ہونے والے انتخابات کے سلسلے میں یہ سہولت بروئے کا ر لائی جاسکے ۔